pythainlp/thai-wiki-dataset-v4 huggingface dataset:
หน่อไม้ฝรั่ง

หน่อไม้ฝรั่ง (ชื่อวิทยาศาสตร์: "Asparagus officinalis") เป็นพืชที่มีถิ่นกำเนิดในทวีปยุโรปและเอเชียตะวันตก ลักษณะเป็นไม้ล้มลุกอายุหลายปี สูง 100-150 เซนติเมตร ใบเปลี่ยนรูปมาจากลำต้น รูปเข็ม กว้าง 1 มิลลิเมตร ยาว 6-32 มิลลิเมตร อยู่รวมเป็นกระจุก 4-15 ใบ ดอกรูประฆังสีขาว-เขียวถึงเหลือง มี 6 กลีบรวม ออกเป็นดอกเดี่ยวหรือกลุ่ม 2-3 ดอก ดอกเพศผู้และเพศเมียอาจพบได้ทั้งในต้นเดียวกันหรือคนละต้น ผลกลมแบบเบอร์รี เส้นผ่านศูนย์กลาง 6-10 มิลลิเมตร เมื่อสุกมีสีแดง มีพิษ
คุณค่าทางอาหาร.
หน่อไม้ฝรั่งเป็นผักที่ให้แคลอรีต่ำ โดยหน่อไม้ฝรั่ง 90 กรัม ให้พลังงาน 20 แคลอรี หน่อไม้ฝรั่งอุดมไปด้วยวิตามินเอ, วิตามินซี, วิตามินเค และกรดโฟลิก นอกจากนี้ยังเป็นแหล่งของแอสพาราจีน กรดอะมิโนที่มีส่วนช่วยในพัฒนาการทางสมองของเด็ก
การปริพันธ์แบบวินอัพ

การปริพันธ์แบบวินอัพ  เป็นปรากฏการณ์ที่เกิดขึ้นเมื่อสัญญาณของตัวกระตุ้นอยู่ในสภาวะอิ่มตัวในระบบควบคุมวงปิด ทำให้ตัวกระตุ้นไม่สามารถตอบสนองสัญญาณจากตัวควบคุมได้ในเวลาอันรวดเร็ว ส่งผลให้ระบบควบคุมอยู่ในสภาวะวงเปิด ซึ่งจะใช้เวลาในการเข้าสู่จุดสมดุล (settling time) นานขึ้น และทำให้เกิดการแกว่งของสัญญาณ (overshoot) โดยขนาดของลักษณะดังกล่าวจะขึ้นอยู่กับความเร็วของตัวควบคุมและขนาดของสัญญาณที่เปลี่ยนแปลง ในขณะเดียวกัน ผู้ใช้อาจเพิ่มพลังงาน <math>E</math> ทดแทนเพื่อให้สัญญาณยังคงมีลักษณะปกติต่อไปได้ โดยเมื่อกำหนดให้ <math>u(\tau)</math> เป็นสัญญาณจากตัวกระตุ้นในส่วนของเวลา <math>\tau</math> พลังงานดังกล่าวจะมีสมการดังนี้
<math>E = \int u^2(\tau)\,d\tau</math>
ทั้งนี้ ปรากฏการณ์ดังกล่าวสามารถเกิดขึ้นได้จากตัวควบคุมแบบปริพันธ์ของระบบควบคุมพีไอดีเท่านั้น เนื่องจากในสภาวะอิ่มตัว สัญญาณจากตัวกระตุ้นจะลดลงสู่ระดับขีดสุดที่ระบบจะรับได้ ทำให้สัญญาณขาออกเพิ่มช้าลงเมื่อเปรียบเทียบกับสภาวะปกติ ส่งผลให้ความคลาดเคลื่อนระหว่างสัญญาณขาเข้าและขาออกมีจำนวนมากและเป็นเวลานาน เมื่อกำหนดให้ <math>K_i</math> เป็นอัตราขยายเชิงปริพันธ์ ความคลาดเคลื่อน <math>e(\tau)</math> นี้จะถูกปริพันธ์ (สะสม) มากขึ้นเรื่อย ๆ ในเวลา <math>\tau</math> ตามสมการ
<math>e_i(t) = K_i \int e(\tau)\,d\tau</math>
จนกว่าสัญญาณขาเข้าและขาออกจะอยู่ในระดับเท่ากัน อย่างไรก็ตาม ระบบที่มีการวินอัพส่วนใหญ่จะมีการตอบสนองช้า จึงทำให้ความคลาดเคลื่อนยังมีจำนวนมาก ส่งผลให้สัญญาณเกิดการแกว่งเป็นช่วงระยะเวลาหนึ่ง
การป้องกัน.
การปริพันธ์แบบวินอัพสามารถป้องกันได้โดยหลายวิธี เช่น
จักรยานลู่ชิงแชมป์โลก 2019

จักรยานลู่ชิงแชมป์โลก 2019  จัดขึ้นที่สนามกีฬาแบกีแยแชต ใน ปรุชกุฟ ประเทศโปแลนด์ ระหว่างวันที่ 27 กุมภาพันธ์ – 3 มีนาคม ค .ศ. 2019 ซึ่งเป็นการแข่งขันชิงแชมป์โลกครั้งที่ 116
พสธร ทรงถาวรทวี

พสธร ทรงถาวรทวี (ชื่อเล่น : เซินเจิ้น) เกิดเมื่อวันที่ 16 มกราคม พ.ศ. 2533 เป็นนักแสดงชาวไทยและนักร้อง เข้าสู่วงการบันเทิงจากการประกวดรายการเคพีเอ็น อวอร์ด ต่อมาประกวด Gen Wire Guys And Girl 2012 ชนะเลิศ และได้งานถ่ายแบบนิตยสารและแสดงมิวสิกวิดีโอ ก่อนแสดงละคร "คู่ปรับฉบับหัวใจ" เป็นเรื่องแรกในฐานะนักแสดงรับเชิญเรื่องแรก ปัจจุบันรับแสดงละครช่อง 7 เรื่อยมา
ประวัติ.
พสธร ทรงถาวรทวี เกิดเมื่อวันที่ 16 มกราคม พ.ศ. 2533 จบมัธยมศึกษาจาก โรงเรียนนราธิวาส สำเร็จการศึกษาระดับปริญญาตรีที่คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
เริ่มเข้าวงการบันเทิงเคยเป็นผู้เข้าแข่งขันในรายการเคพีเอ็น อวอร์ด เป็นหนึ่งในผู้เข้ารอบ 20 คนสุดท้าย แต่สละสิทธิ์เพราะติดขัดเรื่องอยู่ระหว่างการศึกษา ต่อมา เขาได้เข้าเวทีการประกวด Gen Wire Guys And Girl 2012 ได้รางวัลชนะเลิศ มีผลงานแจ้งเกิดถ่ายแบบนิตยสารและมิวสิควิดีโอในปี 2555 และร่วมแสดงภาพยนตร์เรื่อง "รักสุดท้ายป้ายหน้า" ต่อมา เขาร่วมแสดงมิวสิควิดีโอเพลง "รักอยู่" ของอภิวัฒน์ พงษ์สวาท ในปี 2559 เขาลงนามสัญญาเป็นนักแสดงสังกัดช่อง 7 และมีผลงานละครเรื่องแรก "คู่ปรับฉบับหัวใจ" ในฐานะนักแสดงรับเชิญ ในปี 2560 เขาแสดงนำในละครเรื่อง "ภูตสาวสื่อรัก" เป็นเรื่องแรก และต่อมานำแสดงเรื่อง "ลูกหลง" ปัจจุบันยังมีผลงานแสดงละครเรื่อยมา
หลุยส์ เฮสดาร์ซัน

หลุยส์ เฮสดาร์ซัน (อักษรโรมัน: Louis Hesse d'Alzon; เกิด 2 พฤษภาคม พ.ศ. 2534) ชื่อเล่น หลุยส์ เป็นนักแสดงและนายแบบลูกครึ่งไทย-ฝรั่งเศส สังกัดสถานีโทรทัศน์สีกองทัพบกช่อง 7 เป็นที่รู้จักกันจากบทบาท “อัศวิน/บารอน“ จากละครเรื่อง "นักสู้มหากาฬ"
ประวัติ.
หลุยส์ เฮสดาร์ซัน
เป็นลูกครึ่ง ไทย-ฝรั่งเศส เป็นนักแสดงชาวไทย ปัจจุบันอาศัยอยู่ที่ประเทศไทย กรุงเทพมหานคร หลุยส์จบการศึกษามาจากอุดมศึกษาที่ มหาวิทยาลัยรามคำแหง คณะศิลปศาสตร์ สาขาการสื่อสารมวลชน สาขาสถาบันนานาชาติ 
หลุยส์เริ่มเข้าสู่วงการบันเทิงการเป็นนักแสดงตั้งแต่ในปี 2551 มีผลงานถ่ายแบบและมิวสิควิดีโอชิ้นแรกเพลงถามไม่ตรงคำตอบ ของ หวาย ปัญญริสา เธียรประสิทธิ์ หรือ หวาย กามิกาเซ่ ในปี 2553 หลุยส์มีผลงานภาพยนตร์เรื่องแรก "อาฟเตอร์สคูล วิ่งสู้ฝัน" รับบทจอห์นนี่ และเวลาต่อมาในปี 2556 หลุยส์ได้เซ็นสัญญาเป็นนักแสดงสังกัดช่อง 7 มีผลงานละครเรื่องแรก "นักสู้มหากาฬ" รับบทเป็นอัศวินเป็นนักแสดงรับเชิญเรื่องแรกในปี 2557 หลุยส์มีผลงานละครเรื่อง "ล่ารักสุดขอบฟ้า" รับบทเป็นมาคี คู่กับทับทิม อัญรินทร์ ธีราธนันพัฒน์ และเป็นการพลิกบทบาทเล่นบทร้ายเรื่องแรก หลุยส์เป็นพระเอกหลังข่าวเต็มตัวเรื่องแรกจากละครเรื่อง "หักลิ้นช้าง" คู่กับเซฟ เซฟฟานี่ อาวะนิค และในปี 2561 หลุยส์มีผลงานละครเรื่อง "ชาติ ลำชี" ร่วมกับทับทิม อัญรินทร์ ธีราธนันพัฒน์ อีกครั้ง หลุยส์รับบทเป็นนายทหารชาติลำชี
อรทาส

อรทาส  เป็นหมวดหมู่ของบทสวดในศาสนาซิกข์ที่พบสวดในคุรุทวารา เป็นส่วนหนึ่งของบทสวดในพิธีประจำวัน เช่น พิธีเปิดคุรุกรันตสาหิบ สำหรับการ "ประกาศ" (Prakash - แสงยามเช้า) หรือพิธีปิดสำหรับการ "สุขสาน" (Sukhasan - ห้องบรรทมยามราตรี) พิธีตั้งชื่อบุตรหรือพิธีศพ 
อรทาสประกอบด้วย 3 ส่วน ส่วนแรกจะกล่าวสรรเสริญคุณธรรมของคุรุซิกข์ทั้ง 10 ท่าน ตั้งแต่ คุรุนานักเทพ ถึง คุรุโควินทสิงห์ จากท่อนใน "จัณฑิทีวัร" (Chandi di Var) ในทสัมครันถ์ (Dasam Granth) ส่วนที่สองกล่าวสรรเสริญความมานะบากบั่น ชัยชนะ และความสุขความเจริญของขาลสา รวมถึงการอ้อนวอน และส่วนที่สามกล่าวสรรเสริญพระนามของพระเป็นเจ้า ส่วนแรกและส่วนที่สามนั้นต้องกล่าวเต็ม ๆ ไม่มีการแก้ไขบทสวด ในขณะที่ส่วนที่สองสามารถปรับได้ตามความเหมาะสม หรือเพิ่มคำอ้อนวอน ขอพรเพิ่มเติมให้ช่วยแก้ไขปัญหาในชีวิต อย่างไรก็ตามยังต้องคงอยู่ในรูปแบบที่เป็นที่ยอมรับกันในศาสนิกชน ช่วงที่อยู่ระหว่างการสวด ศาสนิกชนผู้เข้าร่วมพิธีจะยืนและพนมมือแบบนมัสเต โค้ง และบางครั้งมีการกล่าวว่า "วาหิคุรุ" (Waheguru) หลังจบบางท่อน
รายชื่อคอนเสิร์ตของเอ็นซีที

เอ็นซีที (ฮันกึล: 엔시티) เป็นบอยแบนด์เกาหลีใต้ ก่อตั้งโดยเอสเอ็มเอนเตอร์เทนเมนต์[2][3] ชื่อของพวกเขามาจากโครงการเผยแผ่กระแสเกาหลีในหลายภาษา นีโอคัลเจอร์เทคโนโลยี (อังกฤษ: Neo Culture Technology) อี ซู-มัน ผู้ก่อตั้งเอสเอ็ม ได้อธิบายแนวคิดของกลุ่มคือกลุ่มที่มีสมาชิกไม่จำกัดจำนวน[4][5][6]และแบ่งออกเป็นหลายกลุ่มย่อยตามเมืองต่าง ๆ ทั่วโลก[7][8]
กลุ่มย่อยกลุ่มแรก เอ็นซีทียู เปิดตัวเมื่อวันที่ 9 เมษายน ค.ศ. 2016 ด้วยเพลง "เดอะเซเวนเซนส์" และ "วิทเอาต์ยู"[9] กลุ่มย่อยที่สอง เอ็นซีที 127 ตั้งอยู่ในโซล เปิดตัวเมื่อวันที่ 7 กรกฎาคม ค.ศ. 2016 ด้วยมินิอัลบั้ม "เอ็นซีที #127".[10]กลุ่มย่อยที่สาม เอ็นซีทีดรีม เปิดตัวเมื่อวันที่ 24 สิงหาคม ค.ศ. 2016 ด้วยเพลง "ชิววิงกัม"[8] กลุ่มย่อยที่สี่ เวย์วี ตั้งอยู่ในจีน เปิดตัวเมื่อวันที่ 17 มกราคม ค.ศ. 2019 ด้วยอีพี "เดอะวิชัน"[11]
ณ เดือนมกราคม ค.ศ. 2019 กลุ่มมีสมาชิกทั้งหมด 18 คน ประกอบด้วย: แทอิล, จอห์นนี, แทยง, ยูตะ, คุน, โดยอง, เตนล์, แจฮยอน, วินวิน, จองอู, ลูคัส, มาร์ก, เซียวจวิ้น, เฮนเดอรี ,เหรินจวิ้น, เจโน, แฮชาน, แจมิน, เฉินเล่อ, หยางหยาง และ จีซอง
โบสถ์แซ็ง-แฌร์แม็ง-เด-เพร

โบสถ์แซ็ง-แฌร์แม็ง-เด-เพร  ตั้งอยู่นอกเขตของปารีสยุคกลางตอนต้น เป็นสถานที่ฝังศพของกษัตริย์เมรอแว็งเฌียงแห่งนิวสเตรีย ในเวลานั้นฝั่งใต้ของกรุงปารีสมีแนวโน้มที่จะเกิดน้ำท่วมจากแม่น้ำแซน ซึ่งทำให้ดินแดนส่วนใหญ่ไม่สามารถสร้างอะไรขึ้นได้ ทำให้โบสถ์ตั้งอยู่กลางทุ่งหญ้าหรือ "prés" ในภาษาฝรั่งเศส จึงมีชื่อดังนี้
เขตมินามิ (เกียวโต)

เขตมินามิ  เป็นหนึ่งใน 11 เขตการปกครองในนครเกียวโต จังหวัดเกียวโต ชื่อเขตนี้มีความหมายว่า "เขตใต้" เนื่องจากตั้งอยู่ทางใต้ของเมือง เขตนี้เป็นที่อยู่อาศัยของชนชั้นแรงงานและชาวเกาหลีจำนวนมาก เขตนี้มีสถานที่ท่องเที่ยวน้อยกว่าเขตอื่น ๆ ของนครเกียวโต ที่โด่งดังมีเพียงวัดโทเท่านั้น
บัตรกรุงไทย

บริษัท บัตรกรุงไทย จำกัด (มหาชน) (“บริษัท” หรือ “เคทีซี”) (ตัวย่อตลาดหลักทรัพย์ฯ : KTC) จดทะเบียนเป็นนิติบุคคลเมื่อวันที่ 4 ธันวาคม 2539 ด้วยทุนจดทะเบียนเริ่มต้นที่ 50 ล้านบาท ในวันที่ 28 ตุลาคม 2545 บริษัทได้เข้าจดทะเบียนในตลาดหลักทรัพย์แห่งประเทศไทย หมวดธุรกิจเงินทุนและหลักทรัพย์ ตั้งแต่ปี 2561 เคทีซีได้รับเลือกเข้าอยู่ใน SET 50 Index และ ณ ณ วันที่ 31 มีนาคม 2567 บริษัทมีทุนจดทะเบียน 2,578,334,070 บาท เรียกชำระแล้ว 2,578,334,070 บาท แบ่งเป็นหุ้นสามัญ 2,578,334,070 หุ้น มูลค่าหุ้นละ 1 บาท โดยมีธนาคารกรุงไทย จำกัด (มหาชน) เป็นผู้ถือหุ้นใหญ่โดยมีสัดส่วนการถือหุ้น 49.29%
เคทีซีประกอบธุรกิจหลักด้านบัตรเครดิต ตลอดจนธุรกิจที่เกี่ยวเนื่องกับธุรกิจบัตรเครดิต ธุรกิจร้านค้ารับบัตร การให้บริการรับชำระเงินแทน และธุรกิจสินเชื่อบุคคล ซึ่งครอบคลุมไปถึงสินเชื่อส่วนบุคคลภายใต้การกำกับและสินเชื่อที่มีทะเบียนรถเป็นประกัน ธุรกิจสินเชื่อรายย่อยเพื่อการประกอบอาชีพภายใต้การกำกับ ธุรกิจเงินอิเล็กทรอนิกส์ ธุรกิจเช่าซื้อและธุรกิจลิสซิ่ง เพื่อสนับสนุนการดำเนินธุรกิจของบริษัทในการสร้างผลตอบแทนระยะยาวอย่างยั่งยืน
โดย ณ วันที่ 30 มิถุนายน 2568  มีจำนวนบัญชีรวม ประมาณ 3.5 ล้านบัญชี แบ่งเป็น บัตรเครดิต 2,813,627 บัตร และบัญชีสินเชื่อบุคคล 695,200 บัญชี มีจำนวนศูนย์บริการ KTC TOUCH ทั้งสิ้น 9 แห่ง แบ่งเป็น กรุงเทพมหานคร 6 แห่ง ปริมณฑล 2 แห่ง และเชียงใหม่ 1 แห่ง
 ข้อมูล ณ วันที่ 8 กรกฎาคม พ.ศ. 2568
ยุนกวาน

<table class="infobox" style="width: 22em"></table>
ยุนกวาน (윤관, 12 กรกฎาคม 1583-15 มิถุนายน 1654) ขุนพลแห่ง ราชวงศ์โครยอ เป็นที่รู้จักจากการฝึกทหาร 1,017 นายและนำทัพออกรบได้ชัยชนะเหนือชนเผ่า หนี่เจิน
ยุน กวาน มาจากตระกูลยุนแห่งพาพยองอาชีพทหารของเขาเริ่มต้นเมื่อเขาสอบผ่าน ควากอ หรือจอหงวนของเกาหลีฝ่ายบู๊หรือฝ่ายทหาร จากหนังสือประวัติศาสตร์ตระกูลยุนบันทึกไว้ว่า ยุนกวานเกิดเมื่อวันที่ 12 กรกฎาคม ค.ศ. 1040 (พ.ศ. 1583) และถึงแก่กรรมเมื่อวันที่ 15 มิถุนายน ค.ศ. 1111 (พ.ศ. 1654) อนุสาวรีย์ขนาดใหญ่ของเขาตั้งอยู่ในสวนสาธารณะเล็กๆ ใกล้สถานีรถไฟ
วีซา

วีซา (หรือรูปแบบว่า VISA) เป็นบริษัทข้ามชาติให้บริการด้านการเงินสัญชาติอเมริกัน มีสำนักงานใหญ่ตั้งอยู่ที่เมืองฟอสเตอร์ซิตี รัฐแคลิฟอร์เนีย สหรัฐอเมริกา โดยการชำระเงินด้วยวิธีการโอนเงินด้วยระบบอิเล็กทรอนิกส์ (ETF) ภายใต้แบรนด์ของวีซา อย่างบัตรเครดิต บัตรของขวัญ และบัตรเดบิต วิซาไม่ได้เป็นผู้ออกบัตร เสนอให้ใช้บัตร หรือกำหนดราคาหรือค่าธรรมเนียมกับผู้ใช้บัตร แต่วีซาให้สถาบันทางการเงินที่ใช้ตราสัญลักษณ์วีซาเป็นผู้จ่ายกับผลิตภัณฑ์ที่ใช้ ทั้งบัตรเครดิต บัตรเดบิต บัตรเติมเงิน และบริการเงินสด ในปี ค.ศ. 2015 รายงานนิลสันรายงานว่า ในอุตสาหกรรมบัตรเครดิต วีซาเน็ต (VisaNet) ได้มีการดำเนินธุรกกรรม 100 พันล้านครั้งในระหว่างปี 2014 ด้วยจำนวนเงิน 6.8 ล้านล้านเหรียญสหรัฐ
วีซาดำเนินกิจการในทุกส่วนของโลก (เว้นแอนตาร์กติกา) การดำเนินธุรกรรมแทบทั้งหมดผ่านวีซาเน็ต ซึ่งเป็นหนึ่งในสี่อำนวยความสะดวกด้านหลักประกัน ศูนย์ข้อมูลตั้งอยู่ที่แอชเบิร์น รัฐเวอร์จิเนีย, ไฮแลนส์แรนช์ รัฐโคโลราโด, ลอนดอน และสิงคโปร์ 
วีซาเป็นองค์กรบัตรชำระเงิน (รวมบัตรเดบิตและบัตรเครดิต) ที่ใหญ่ที่สุดเป็นอันดับ 2 รองจากไชนายูเนียนเพย์ที่แซงไปในปี 2015 โดยดูจากจำนวนการใช้เงินประจำปีและจำนวนบัตรที่ออก เหตุเพราะด้วยยูเนียนเพย์มีการใช้งานในตลาดจีนจำนวนมาก ส่วนวีซามีการใช้มากกว่าในส่วนที่เหลือของโลก เว้นแต่จีน โดยมีส่วนแบ่งทางการตลาดการใช้บัตรทั่วโลกร้อยละ 50 ไม่รวมจีน
คยองแดซึง

คยองแดซึง (#เปลี่ยนทาง ,1697-4 สิงหาคม 1726) ผู้นำทางทหารคนที่ 3 ที่ปกครองช่วงปลายยุค ราชวงศ์โครยอ ต่างจากผู้นำคนก่อน นายพลคยองได้เข้ามาแก้ไขปัญหาของโครยอและช่วยให้ประชาชนมีความเป็นอยู่ดีขึ้นจนได้รับความนิยมจากประชาชนทำให้เป็นที่อิจฉาของกษัตริย์ พระเจ้ามย็องจงแห่งโครยอ การปกครองแบบเผด็จการทหารของเขาเหนือโครยอหมายถึงช่วงเวลาสั้นๆ แห่งสันติภาพภายในอาณาจักรที่ถูกทำลายล้างจากสงคราม
ท่าอากาศยานนานาชาติคลาร์ก

ท่าอากาศยานนานาชาติคลาร์ก (IATA: CRK, ICAO: RPLC)  เป็นท่าอากาศยานที่เปรียบเสมือนประตูสู่เมืองแอนเจลิสและมาบาลาคัต ซึ่งอยู่ห่างจากมะนิลาไปทางทิศตะวันตกเฉียงเหนือ 80 กิโลเมตร ท่าอากาศยานตั้งอยู่ในจังหวัดปัมปังกา และเชื่อมต่อกับทางด่วนซูบิก–คลาร์ก–ตาร์ลัก
เตมู ปุกกี

เตมู เอย์โน อันเตโร ปุกกี  เป็นนักฟุตบอลชาวฟินแลนด์ ปัจจุบันเล่นตำแหน่งกองหน้าให้กับนอริชซิตีในพรีเมียร์ลีก และทีมชาติฟินแลนด์ เขาเริ่มต้นอาชีพกับสโมสรเคทีพี และย้ายไปเซบิยาในปี 2008 ซึ่งเขาได้ลงเล่นให้กับทีมชุดใหญ่ในลาลิกาเพียงนัดเดียว ต่อมาเขาย้ายไปเล่นให้กับสโมสรโฮยีโก ในประเทศบ้านเกิดของเขา ต่อมาเขาก็ได้ย้ายไปเล่นให้กับชัลเคอ 04, เซลติก และเปรินปือ ต่อมาในปี 2018 เขาเซ็นสัญญากับนอริชซิตี และได้รับเลือกให้ติดทีมยอดเยี่ยมของอีเอฟแอลแชมเปียนชิป ฤดูกาล 2018–19 ปุกกีลงเล่นให้กับทีมชาตินัดแรกในปี 2009
สโมสร.
นอริชซิตี.
ฤดูกาล 2018–19.
วันที่ 30 มิถุนายน 2018 ปุกกีได้ย้ายไปร่วมทีมนอริชซิตีในแชมเปียนชิปแบบไม่มีค่าตัว เขาเซ็นสัญญาสามปี ต่อมาในวันที่ 4 สิงหาคม ปุกกีได้ลงเล่นตัวจริงนัดแรกในลีก โดยเขาได้ลงเล่นครบ 90 นาที ในนัดที่นอริชเสมอกับเบอร์มิงแฮมซิตี 2–2 และในสัปดาห์ถัดมา เขาทำประตูในนามสโมสร ในนัดที่นอริชพ่ายแพ้เวสต์บรอมมิชอัลเบียน คาบ้าน 3–4
ในช่วงเดือนมกราคม–กุมภาพันธ์ 2019 ปุกกีทำประตูหกนัดติดต่อกัน โดยในช่วงนั้น เขายิงได้ 8 ประตู ทำให้เขากลายเป็นผู้เล่นชาวฟินแลนด์ที่ยิงประตูในแชมเปียนชิปหนึ่งฤดูกาลมากที่สุด ทำลายสถิติเดิมของ เชฟกี กูกี ผู้เล่นจากอิปสวิชทาวน์ ในฤดูกาล 2004–05
ในเดือนเมษายน 2019 ปุกกีติดทีมยอดเยี่ยมแห่งฤดูกาลของอีเอฟแอลแชมเปียนชิป นอกจากนี้ ยังได้รับรางวัลผู้เล่นแห่งฤดูกาลของนอริชซิตี และถ้วยรางวัลอนุสรณ์ แบรี บัตเลอร์
ฤดูกาล 2019–20.
วันที่ 3 กรกฎาคม 2019 ปุกกีได้ขยายสัญญากับสโมสรไปอีกสามปี ต่อมาในวันที่ 9 สิงหาคม นัดเปิดฤดูกาล 2019–20 ปุกกีทำประตูแรกในพรีเมียร์ลีก ในนัดที่นอริชบุกไปแพ้ลิเวอร์พูลที่แอนฟีลด์ 4–1 แปดวันถัดมา เขาทำแฮตทริกใส่นิวคาสเซิลยูไนเต็ด โดยนี่ถือเป็นแฮตทริกแรกของนอริช นับตั้งแต่ที่ อีฟาน อีโกกู เคยทำใส่เอฟเวอร์ตัน เมื่อเดือนกันยายน 1993 ต่อมา ปุกกีได้รับรางวัลผู้เล่นยอดเยี่ยมในพรีเมียร์ลีก ประจำเดือนสิงหาคม
ทีมชาติ.
ปุกกี ลงเล่นให้กับทีมชาติฟินแลนด์เป็นครั้งแรกเมื่อวันที่ 4 กุมภาพันธ์ 2009 โดยหัวหน้าผู้ฝึกสอนทีมชาติอย่าง สจวร์ต แบ็กเซอร์ ได้ส่งเขาลงเล่นเป็นตัวสำรองในนัดกระชับมิตรพบกับญี่ปุ่น ต่อมาในวันที่ 22 มีนาคม 2013 ปุกกีทำประตูที่ 5 ในนามทีมชาติ ช่วยให้ฟินแลนด์ เสมอกับยอดทีมแชมป์ฟุตบอลโลกและแชมป์ยูโรอย่างสเปน 1–1 ในฟุตบอลโลกรอบคัดเลือก
ในยูฟ่าเนชันส์ลีก ฤดูกาล 2018–19 ฟินแลนด์ได้เลื่อนชั้นจากลีกซี โดยปุกกียิงนัดละลูกในสามนัดแรกที่ฟินแลนด์ลงแข่ง ได้แก่ นัดที่พบกับฮังการีในบ้าน และนัดที่พบกับเอสโตเนียทั้งเหย้าและเยือน
 "ณ วันที่ 22 พฤษภาคม ค.ศ. 2022"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 7 มิถุนายน ค.ศ. 2022"
 "ณ วันที่ 18 พฤศจิกายน 2019"
เกียรติประวัติ.
สโมสร.
เซบิยา (เยาวชน)
HJK
เซลติก
Brøndby IF
นอริชซิตี
รายชื่อพิพิธภัณฑ์ที่มีผู้เข้าชมมากที่สุด

บทความนี้แสดงรายการ พิพิธภัณฑ์ที่มีผู้เยี่ยมชมมากที่สุดในโลก ตามการจัดอันดับโดย Art Newspaper Review Visitor Figures (เมษายน 2018) และดัชนีพิพิธภัณฑ์ของสมาคมการบันเทิงตามท้องเรื่อง (THA) และบริษัทวิศวกรรมเออีคอม (AECOM) (พฤษภาคม 2018) โดยรวมพิพิธภัณฑ์ที่มีผู้เข้าชมมากกว่าสองล้านคนต่อปี 
รายการประกอบด้วยพิพิธภัณฑ์ศิลปะ (หอศิลป์) พิพิธภัณฑ์ประวัติศาสตร์ พิพิธภัณฑ์ประวัติศาสตร์ธรรมชาติหรือธรรมชาติวิทยา และพิพิธภัณฑ์วิทยาศาสตร์ แต่ไม่รวมถึงแหล่งโบราณคดีหรืออนุสรณ์สถานทางประวัติศาสตร์
หมายเหตุ.
<templatestyles src="การอ้างอิง/styles.css"/>^i Includes visitors recorded at all three Metropolitan Museum of Art sites, such as the 505,590 visitors recorded at the Met Breuer.<br>
<templatestyles src="การอ้างอิง/styles.css"/>^ii Statistics refer to the fiscal year ending 30 June 2017.<br>
<templatestyles src="การอ้างอิง/styles.css"/>^iii Includes only the visitors recorded at the main museum in Taipei, and not the 991,666 visitors recorded at the Southern Branch.<br>
อาทิตย์ บุตรจินดา

อาทิตย์ บุตรจินดา เป็นนักฟุตบอลชาวไทย ปัจจุบันลงเล่นในตำแหน่งกองหน้า ให้กับขอนแก่น ยูไนเต็ด ในไทยลีก 2
อาทิตย์ ลงเล่นฟุตบอลอาชีพครั้งแรกกับ บุรีรัมย์ ยูไนเต็ด ในปี พ.ศ. 2555 ก่อนถูกปล่อยยืมให้กับสุรินทร์ ซิตี้ พิจิตร ชัยนาท ฮอร์นบิล ในช่วงปี พ.ศ. 2557–2559 ทีมละ 1 ปี ตามลำดับ ในปี พ.ศ. 2560 เขาได้ย้ายเข้าร่วมทีมการท่าเรือก่อนถูกปล่อยยืมให้กับชลบุรี ในช่วงกลางปี พ.ศ. 2562 และโปลิศ เทโร ในช่วงต้นปี พ.ศ. 2563 และในเดือนสิงหาคม พ.ศ. 2565 เขาได้ย้ายกลับสู่บุรีรัมย์อีกครั้งหนึ่ง
สโมสรอาชีพ.
การท่าเรือ.
ในวันที่ 29 ธันวาคม พ.ศ. 2560 อาทิตย์ได้ย้ายมาร่วมทีมการท่าเรืออย่างเป็นทางการ ต่อมาในวันที่ 11 มีนาคม พ.ศ. 2561 อาทิตย์ทำประตูแรกในนามสโมสรในเกมลีกนัดที่การท่าเรือเปิดบ้านเอาชนะอุบล ยูไนเต็ด ไปได้ 1–0 ต่อมาในวันที่ 9 กันยายน พ.ศ. 2561 อาทิตย์ทำประตูที่ 2 ในลีกในนัดที่การท่าเรือเปิดบ้านเสมอชัยนาท ฮอร์นบิล 1–1
กลับสู่บุรีรัมย์ ยูไนเต็ด.
ในเดือนสิงหาคม พ.ศ. 2565 อาทิตย์ได้ย้ายกลับสู่บุรีรัมย์ ยูไนเต็ดอีกครั้ง โดยเขาเซ็นสัญญากับสโมสร 4 ปี และได้ลงเล่นนัดแรกให้แก่สโมสรเมื่อวันที่ 13 สิงหาคม พ.ศ. 2565 ในฐานะตัวสำรองในนัดเปิดฤดูกาลไทยลีก ฤดูกาล 2565–66 ที่ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 5 ธันวา 2550 2–1 ต่อมาในวันที่ 2 พฤศจิกายน พ.ศ. 2565 การแข่งขันช้าง เอฟเอคัพ 2565–66 รอบ 64 ทีมสุดท้าย เขาทำประตูช่วยให้ทีมเปิดบ้านเอาชนะสมุทรปราการ ซิตี้ 5–1 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 7 พฤษภาคม พ.ศ. 2566 เขาทำประตูแรกในไทยลีก ฤดูกาล 2565–66 ช่วยให้ทีมบุกไปเสมอกับราชบุรีที่ดรากอนโซลาร์พาร์ก 1–1
 "ณ วันที่ 7 พฤษภาคม 2566"
ปัญหาของดิฟฟีเฮลแมน

ปัญหาของดิฟฟีเฮลแมน  เป็นปัญหาเชิงคณิตศาสตร์ที่ออกแบบโดยวิทฟิลด์ ดิฟฟี และมาร์ติน เฮลแมน ว่าด้วยวิทยาการเข้ารหัสลับแบบสมมาตร แรงจูงใจสำหรับปัญหานี้มาจากว่า การเข้ารหัสลับในหลายรูปแบบจะใช้ฟังก์ชันทางเดียว ซึ่งเป็นกระบวนการทางคณิตศาสตร์ที่สามารถประมวลผลได้อย่างรวดเร็วแค่ในทิศทางเดียว กล่าวคือระบบเหล่านี้จะสามารถเข้ารหัสข้อมูลอิเล็กทรอนิกส์ได้ง่าย แต่การถอดรหัสนั้นจะเป็นไปได้ยาก ปัญหาดังกล่าวมีดังต่อไปนี้
กำหนดให้ <math>G</math> เป็นเซตของสมการพีชคณิต แล้วให้ <math>g \in G</math> และ <math>x, y \in \mathbb{Z}</math> แล้วถ้ารู้ค่าของ <math>g^x</math> กับ <math>g^y</math> จงหาค่าของ <math>g^{xy}</math>
ยกตัวอย่างเช่น ในการสลับกุญแจดิฟฟีเฮลแมน หากผู้ส่งมีกุญแจส่วนตัว <math>x</math> ผู้รับมีกุญแจส่วนตัว <math>y</math> และทั้งคู่มีกุญแจสาธารณะ <math>g^x</math> กับ <math>g^y</math> นักดักฟังจะสามารถเข้าถึงค่าของ <math>g^x</math> กับ <math>g^y</math> ได้เท่านั้น ผู้ส่งและผู้รับสามารถหาค่าของ <math>g^{xy}</math> ได้ง่าย แต่นักดักฟังจะหาค่าได้ยากเนื่องจากในความเป็นจริงจะต้องใช้เวลานานมากในการหาค่า <math>x</math> และ <math>y</math> จากค่า <math>g^x</math> และ <math>g^y</math>
ความซับซ้อนในการคำนวณ.
ในวิทยาการเข้ารหัสลับ มีการคาดคะเนว่าการแก้ไขปัญหาของดิฟฟีเฮลแมนนั้นจะทำได้ยาก ซึ่งเรียกว่า สันนิษฐานของดิฟฟีเฮลแมน ปัญหาดังกล่าวได้ผ่านการพิจารณามาหลายทศวรรษแล้ว แต่ในปัจจุบันก็ยังไม่พบวิธีการแก้ปัญหานี้โดยไม่มีความซับซ้อน อย่างไรก็ตาม ในปี 2006 ได้มีการแผยแพร่วิธีการแก้ไขปัญหานี้โดยการคำนวณผ่านลอการิทึ่มแบบไม่ต่อเนื่อง กล่าวคือสามารถหาค่าของ <math>x</math> เมื่อรู้ค่าของ <math>g</math> และ <math>g^x</math> ได้ แต่การคำนวณดังกล่าวก็ยังมีข้อถกเถียงว่ามีความซับซ้อนไม่แพ้ปัญหาของดิฟฟีเฮลแมน
แหล่งข้อมูลอื่น.
<templatestyles src="Refbegin/styles.css" />
โชรุม

โชรุม  เป็นเมืองทางตอนเหนือของอะนาโตเลียและเป็นเมืองเอกของจังหวัดโชรุมในประเทศตุรกี ตั้งอยู่ห่างไปประมาณ 244 กม. (152 ไมล์) จากอังการาและ 608 กม. (378 ไมล์) สำหรับอิสตันบูล เมืองนี้มีความสูง 801 ม. (2,628 ฟุต) เหนือระดับน้ำทะเลและมีพื้นที่ 12,820 กม2 (4950 ไมล์2) จากการสำรวจสำมะโนประชากรปี 2016 มีประชากร 237,000 คน
โชรุมป็นที่รู้จักกันดีในเรื่องแหล่งโบราณคดีชาวฟรีเจียและฮิไตต์, น้ำพุร้อน และขนมถั่วเขียวคั่วพื้นเมืองที่รู้จักกันทั่วประเทศในชื่อ leblebi
เจ-โฮป

ช็อง โฮ-ซ็อก (เกาหลี: ; เกิด 18 กุมภาพันธ์ ค.ศ. 1994) หรือที่รู้จักกันในชื่อ เจ-โฮป เป็นแร็ปเปอร์ นักแต่งเพลง นักเต้น และโปรดิวเซอร์เพลงชาวเกาหลีใต้ เป็นสมาชิกของบีทีเอส ภายใต้สังกัดบิกฮิตเอนเตอร์เทนเมนต์
เจโฮปเปิดตัวมิกซ์เทปเดี่ยวในชื่อ 'Hope World' ครั้งแรกในวันที่ 1 มีนาคม 2018 อัลบั้มนี้ได้รับการตอบรับเป็นอย่างดี เปิดตัวด้วยอันดับ 63 (และจุดสูงสุดที่ตามมาคืออันดับที่ 38) ทำให้เขากลายเป็นศิลปินเดี่ยวของเกาหลีที่มีอันดับชาร์ตเพลงสูงสุดใน"บิลบอร์ด" 200 ในช่วงเวลาของการปล่อยมิกซ์เทป ในวันที่ 27 กันยายน 2019 เขาได้ปล่อยเพลง ”Chicken Noodle Soup” featuring Becky G. ในวันที่ 12 ตุลาคม 2019 ซิงเกิลเดี่ยวของเขาเปิดตัวที่อันดับ 81 ใน US "บิลบอร์ด"ฮอต 100 ซึ่งทำให้เขาเป็นสมาชิกคนแรกของ BTS ที่มีเพลงฮอตฮิต 100 อันดับภายใต้ชื่อของเขาเอง
ประวัติ.
เจโฮป มีชื่อเกิดว่า จองโฮซอก (เกาหลี :  정호석) เกิดวันที่ 18 กุมภาพันธ์ 1994 ในควังจู ประเทศเกาหลีใต้ เขาอาศัยอยู่กับพ่อแม่และพี่สาว ในช่วงก่อนที่จะเดบิวต์กับ บีทีเอส เขาเคยเป็นส่วนหนึ่งของทีมเต้นใต้ดิน Neuron และเคยเข้าเรียนเต้นที่ Gwangju Music Academy เป็นเวลาหกปีตั้งแต่ชั้นประถมศึกษาปีที่ 4 ถึงชั้นปีแรกในโรงเรียนมัธยมปลาย เจโฮปเป็นที่รู้จักกันดีในเรื่องทักษะการเต้นที่ดีมากตั้งแต่ก่อนเดบิวต์ เขาได้รับรางวัลในการเต้นมากมาย รวมถึงเป็นอันดับหนึ่งในการแข่งขันเต้นระดับชาติในปี 2008 ทักษะการเต้นของเขาทำให้เขาได้รับความสนใจและทำให้เขาได้ออดิชั่นเป็นเด็กฝึกหัดไอดอล เจโฮป เดบิวต์ในฐานะสมาชิกของ BTS ในมิถุนายน 2013 ปัจจุบันมีตำแหน่งเป็นผู้นำในด้านการเต้นของบีทีเอส 
ชื่อการแสดงของเขา "เจ-โฮป"  มาจากความปรารถนาของเขาในการเป็นตัวแทนความหวังของแฟนเพลง รวมถึงการเป็น "ความหวังของบีทีเอส" นอกจากนี้ยังมีการอ้างอิงถึงตำนานของกล่องแพนโดรา ซึ่งหลังจากเปิดกล่อง ความชั่วร้ายทั้งหมดที่อยู่ในกล่องได้ถูกปล่อยสู่โลก สิ่งเดียวที่เหลืออยู่ก็คือความหวัง
การศึกษา.
ระดับประถม Seoil Elementary School
ระดับมัธยมต้น Ilgok Middle School
ระดับมัธยมปลาย Kukje High School
ระดับปริญญาตรี Global Cyber University สาขา Broadcasting and Entertainment 
กำลังศึกษาระดับปริญญาโทที่ Hanyang Cyber University สาขา Advertising Media
เขตคาวาซากิ

เขตคาวาซากิ  เป็นหนึ่งในเจ็ดเขตของนครคาวาซากิ จังหวัดคานางาวะ ประเทศญี่ปุ่น และถือเป็นเขตศูนย์กลางของนครคาวาซากิ ข้อมูลเมื่อ 2010[ [update]] เขตคาวาซากิมีจำนวนประชากรประมาณ 216,826 คน มีขนาดพื้นที่ทั้งสิ้น และมีความหนาแน่นของประชากร 5,530 คนต่อตารางกิโลเมตร เขตคาวาซากิมีโคเรียทาวน์ซึ่งเป็นย่านที่อยู่อาศัยของชาวเกาหลีที่ใหญ่ที่สุดเป็นอันดับสองของญี่ปุ่น
ภูมิศาสตร์.
เขตคาวาซากิตั้งอยู่ทางทิศตะวันออกเฉียงเหนือของจังหวัดคานางาวะ อยู่ทางทิศตะวันออกของนครคาวาซากิ มีอาณาเขตทางทิศเหนือติดกับมหานครโตเกียว โดยมีแม่น้ำทามะเป็นเส้นแบ่งอาณาเขต ทิศตะวันออกและทิศใต้ติดกับอ่าวโตเกียว พื้นที่ส่วนใหญ่ของเขตคาวาซากิเป็นพื้นที่จากการถมทะเล
เขตชูโอ (ซางามิฮาระ)

เขตชูโอ  เป็นหนึ่งในสามเขตของนครซางามิฮาระ จังหวัดคานางาวะ ประเทศญี่ปุ่น เป็นเขตที่ตั้งอยู่บริเวณใจกลางเมือง มีอาณาเขตทางทิศตะวันตกเฉียงเหนือติดกับเขตมิโดริ ทิศตะวันตกเฉียงใต้ติดกับเมืองไอกาวะและนครอัตสึงิ ทิศตะวันออกเฉียงใต้ติดกับเขตมินามิ และทิศเหนือติดกับนครมาจิดะที่อยู่ในโตเกียว
เขตชูโอจัดตั้งขึ้นเมื่อวันที่ 1 เมษายน ค.ศ. 2010 พร้อมกันกับที่ซางามิฮาระได้รับการยกฐานะเป็นนครใหญ่ที่รัฐกำหนด
ณ เดือนมกราคม ค.ศ. 2023 เขตชูโอของนครซางามิฮาระมีจำนวนประชากร 274,470 คน มีขนาดพื้นที่ทั้งสิ้น 36.87 ตารางกิโลเมตร
แพ็คเปอร์เซ็นต์

<table class="infobox" style="width: 22em"></table>
แพ็คเปอร์เซนต์ (อังกฤษ:100%;เกาหลี:백퍼센트) เป็นกลุ่มบอยแบนด์เกาหลีใต้ สังกัด TOP Media ซึ่งสร้างขึ้นโดย แอนดี้ ลี แห่งชินฮวา เปิดตัวครั้งแรกในเดือนกันยายน 2012 ด้วยซิงเกิ้ล "We, 100%" ประกอบด้วยสมาชิกเจ็ดคน ได้แก่ ร็อกฮยอน, จงฮวัน, ชานยง, ฮย็อกจิน, มินอู, ซังฮุน และ ชางบอม ต่อมา ซังฮุน ได้ถอนตัวไปตั้งแต่ปี 2014 และ ชางบอม ถอนตัวไปในปี 2016 ในขณะที่หัวหน้าวงอย่าง มินอู เสียชีวิตในเดือนมีนาคม 2018 เนื่องจากภาวะหัวใจล้มเหลว
สมาชิก.
รายชื่อต่อไปนี้คือสมาชิกวง
ผลงาน.
มินิอัลบั้ม.
- Real 100% (intro)
-Want You Back
-Only U
-Flavour
-Why
รายชื่อพิพิธภัณฑ์ศิลปะที่มีผู้เข้าชมมากที่สุด

บทความนี้แสดงรายการ พิพิธภัณฑ์ศิลปะ (หอศิลป์) ที่มีผู้เยี่ยมชมมากที่สุดในโลก ตามที่ระบุโดยการสำรวจตัวเลขผู้เยี่ยมชมจาก "Art Newspaper" (เมษายน 2019) และดัชนีพิพิธภัณฑ์ของสมาคมการบันเทิงตามท้องเรื่อง (TEA) และบริษัทวิศวกรรมเออีคอม (AECOM) 
รายการประกอบด้วยพิพิธภัณฑ์ศิลปะที่มีผู้เข้าชมมากกว่าหนึ่งล้านคนต่อปี และมีการจัดแสดงผลงานศิลปะเป็นจุดประสงค์หลักของพิพิธภัณฑ์
จ็องกุก

ช็อน จ็อง-กุก (เกาหลี: ; เกิด 1 กันยายน ค.ศ. 1997) เป็นที่รู้จักในชื่อ จ็องกุก เป็นนักร้องและนักแต่งเพลงชาวเกาหลีใต้ จ็องกุกเปิดตัวในฐานะสมาชิกบอยแบนด์เกาหลีใต้ บีทีเอส ในปี 2013 ภายใต้สังกัดบิกฮิตเอนเตอร์เทนเมนต์ 
ประวัติ.
จอนจองกุก/ช็อน จ็อง-กุก (เกาหลี : 전정국) เกิดเมื่อวันที่ 1 กันยายน 1997 ที่ปูซาน ประเทศเกาหลีใต้ ครอบครัวของเขาประกอบด้วยพ่อแม่และพี่ชาย สมัยเด็กจองกุกเคยมีความฝันที่จะเป็นนักแบดมินตัน แต่หลังจากที่ได้เห็นการแสดงของวง G-Dragon ในเพลง " Heartbreaker " ทางโทรทัศน์ก็ทำให้เขาอยากเป็นนักร้อง 
ในปี 2011 จองกุกได้เข้าร่วมออดิชั่นแสดงความสามารถพิเศษในรายการ Superstar K รอบออดิชั่นที่แดกู แม้ว่าเขาจะไม่ได้รับเลือกให้ผ่านเข้ารอบ แต่นั่นก็ทำให้เขาได้รับข้อเสนอจากบริษัทบันเทิง 7 แห่ง ก่อนที่เขาจะเลือกเป็นเด็กฝึกในสังกัด Big Hit Entertainment เพราะได้เห็นการแสดงของ RM (ซึ่งปัจจุบัน RM ก็ได้กลายมาเป็นหัวหน้าวง BTS) เพื่อฝึกทักษะการเต้นสำหรับเตรียมเดบิวต์ จองกุกได้มีโอกาสเดินทางไปเรียนเต้นที่ลอสแอนเจลิส ในช่วงฤดูร้อนปี 2012 ก่อนจะได้เดบิวต์อย่างเป็นทางการในฐานะสมาชิกวง BTS ในเดือนมิถุนายน ปี 2013
ออร์กี

ในการใช้คำในสมัยใหม่, อย่างคำว่า ออร์กี เป็นปาร์ตี้เซ็กส์ที่แขกได้เข้ามีส่วนร่วมแบบเปิดและไม่จำกัดในกิจกรรมทางเพศหรือเพศสัมพันธ์หมู่
ผู้เข้าร่วมของพวกนิยมสลับคู่ไม่ได้สอดคล้องกับการกำหนดนี้เสมอไป เพราะในผู้เข้าร่วมของพวกนิยมสลับคู่หลายคนจะมีคู่ร่วมทางเพศหลายคนที่อาจจะรู้จักกันหรืออย่างน้อยก็มีคนธรรมดาสามัญบางคนในระดับเศรษฐกิจ ความสำเร็จการศึกษา หรือคุณลักษณะที่ใช้ร่วมกันอื่นๆ พวกนิยมสลับคู่บางคนได้ยืนยันว่า ออร์กี นั้นตรงข้ามกับปาร์ตี้เซ็กส์ ต้องมีการเปิดเผนตัวตนของคู่ร่วมทางเพศเพื่อละทิ้งการมีเพศสัมพันธ์อย่างสมบูรณ์ ประเภทอื่นๆของคำว่า "ปาร์ตี้เซ็กส์" อาจจะไม่ค่อยดีเท่าไรด้วยการติดป้าย
การเข้ามีส่วมร่วมใน"ออร์กี"เป็นจินตนาการทางเพศที่พบบ่อยและการมีเพศสัมพันธ์หมู่กับเป้าหมายที่เป็นผู้บริโภคประเภทย่อยในภาพยนตร์ลามก
คำนี้ยังใช้คำเปรียบเทียบในการแสดงออก เช่น "ออร์กีในสีสัน"(orgy of colour) หรือ "ออร์กีในการทำลาย"(orgy of destruction) เพื่อบ่งบอกส่วนเกิน, มากเกินไป คำว่า "orgiastic" ไม่ได้หมายถึงเพศสัมพันธ์หมู่และอยู่ใกล้กับรากฐานดั้งเดิมและการใช้คำอุปมา
เกตเวย์ (โทรคมนาคม)

เกตเวย์  เป็นส่วนหนึ่งของอุปกรณ์เครือข่ายและโทรคมนาคม ช่วยให้ข้อมูลไหลจากเครือข่ายหนึ่งไปยังอีกเครือข่ายหนึ่ง เกตเวย์มีความแตกต่างจากเราเตอร์และเนตเวิร์กสวิตช์ เพราะใช้มากกว่า 1 โพรโทคอล และสามารถทำงานที่ใดก็ได้ใน 7 ชั้นของระบบเชื่อมต่อโครงข่ายในแบบจำลองโอเอสไอ (OSI 7 Layers)
นอกจากนี้คำว่าเกตเวย์ยังสามารถอ้างถึงคอมพิวเตอร์หรือโปรแกรมคอมพิวเตอร์ที่กำหนดค่าไว้เพื่อทำงานของเกตเวย์เช่นเกตเวย์เริ่มต้นหรือเราเตอร์อีกด้วย
ท่าอากาศยานนานาชาติอีโลอีโล

ท่าอากาศยานนานาชาติอีโลอีโล  (IATA: ILO, ICAO: RPVI) หรือ ท่าอากาศยานอีโลอีโล หรือ ท่าอากาศยานคาบาตูอัน ซึ่งตั้งตามชื่อของเทศบาลคาบาตูอัน อันเป็นที่ตั้งของท่าอากาศยาน หรือบางครั้งก็เรียกว่า ท่าอากาศยานซันตาบาร์บารา ตามชื่อเทศบาลอีกแห่งที่อยู่ใกล้เคียง เป็นท่าอากาศยานที่ตั้งอยู่ในจังหวัดอีโลอีโล ประเทศฟิลิปปินส์ เปิดให้บริหารเชิงพาณิชย์ตั้งแต่วันที่ 14 มิถุนายน ค.ศ. 2007 หลังจากการวางแผนและก่อสร้างร่วมทศวรรษ เพื่อแทนที่ท่าอากาศยานมันดูรีเอาที่เคยใช้งานมากว่า 70 ปี ท่าอากาศยานนานาชาติอีโลอีโลเป็นท่าอากาศยานที่มีผู้โดยสารมากเป็นอันดับที่ 4 ของประเทศ และเป็นท่าอากาศยานมาตรฐานนานาชาติแห่งแรกในเขตคันลูรังคาบีซายาอันและเกาะปาไนย์ โดยท่าอากาศยานแห่งนี้ตั้งอยู่ที่เทศบาลคาบาตูอัน ห่างจากอีโลอีโลซิตีไปทางทิศตะวันตกเฉียงเหนือ
ยาน ออบลาก

ยาน ออบลาก (เกิด 7 มกราคม ค.ศ. 1993) เป็นนักฟุตบอลชาวสโลวีเนีย ปัจจุบันเล่นตำแหน่งผู้รักษาประตูให้กับอัตเลติโกเดมาดริดและทีมชาติสโลวีเนีย
ออบลากเซ็นสัญญากับไบฟีกาเมื่ออายุได้ 17 ปี เขามีส่วนช่วยให้ทีมคว้าเทรเบิลแชมป์ในฤดูกาล 2013–14 ต่อมาเขาย้ายไปอัตเลติโกเดมาดริดด้วยค่าตัว 16 ล้านยูโร กลายเป็นผู้รักษาประตูที่ค่าตัวแพงที่สุดของลาลิกาในตอนนั้น เขาได้รับรางวัลผู้รักษาประตูยอดเยี่ยมในฤดูกาล 2015–16 และมีชื่อเข้าชิงบาลงดอร์ใน ค.ศ. 2017 และ 2018
ออบลากลงเล่นให้กับสโมสรแห่งเมืองหลวงสเปนกว่า 175 นัด และชนะเลิศสามรายการหลัก ซึ่งรวมถึงยูฟ่าซูเปอร์คัพ 2018 ที่อัตเลติโกเดมาดริดสามารถเอาชนะคู่ปรับร่วมเมืองอย่างเรอัลมาดริด ในนามทีมชาติ เขาลงเล่นให้กับสโลวีเนียตั้งแต่ ค.ศ. 2012
กองเรือทุ่นระเบิด กองเรือยุทธการ

กองเรือทุ่นระเบิด กองเรือยุทธการ (อักษรย่อ: กทบ.กร.) เป็นกองเรือที่มีบทบาทสำคัญในการสงครามทุ่นระเบิดของกองทัพเรือไทยผู้บัญชาการได้แก่ พลเรือตรี วิชชุ ดำรงรองผู้บัญชาการได้แก่ นาวาเอก ฉัตรเพชร กาเมือง และ นาวาเอก วชิร สีตะจันทร์
ประวัติ.
ปี พ.ศ. 2446 ปลายรัชสมัยพระบาทสมเด็จพระจุลจอมเกล้าเจ้าอยู่หัว กรมทหารเรือได้กำหนดให้มี "กองทุ่นระเบิด"
จากนั้น ในปี พ.ศ. 2485 สมัยสงครามโลกครั้งที่สอง เรือดำน้ำสหรัฐได้เข้ามาวางทุ่นระเบิดบริเวณเกาะริ้น, เกาะคราม และเกาะสีชัง ส่งผลให้เรือซิดนีย์มารูของประเทศญี่ปุ่นซึ่งเป็นพันธมิตรกับประเทศไทยในขณะนั้น ได้รับความเสียหายอย่างหนัก รวมถึงเรือสินค้าและเรือประมงไม่กล้าออกทะเล
กองทัพเรือไทยจึงลงคำสั่งให้เรือหลวงจวง (ลำเก่า) กับเรือประมงจำนวนหนึ่งเป็นหมู่เรือกวาดทุ่นระเบิด โดยออกปฏิบัติการวันที่ 22 ธันวาคม พ.ศ. 2485 ถึงวันที่ 22 มกราคม พ.ศ. 2486 นับเป็นการกวาดทุ่นระเบิดครั้งแรก ที่มีการบันทึกไว้เป็นหลักฐาน จึงได้มีการถือเอาวันที่ 22 ธันวาคมของทุกปี เป็นวันคล้ายวันสถาปนากองเรือทุ่นระเบิด
ต่อมา เครื่องบินของฝ่ายสัมพันธมิตรในสงครามโลกครั้งที่สองได้เข้ามาวางทุ่นระเบิดในแม่น้ำเจ้าพระยา ทางกองทัพเรือไทยจึงได้ลงคำสั่งจัดตั้งกองกวาดทุ่นระเบิดในแม่น้ำเมื่อวันที่ 25 มกราคม พ.ศ. 2487
ครั้นเมื่อวันที่ 29 มิถุนายน พ.ศ. 2494 ชื่อ "กองเรือทุ่นระเบิด กองเรือยุทธการ" ได้ปรากฏครั้งแรกเมื่อย้ายกองเรือจากกรุงเทพมหานคร ไปรวมอยู่ที่อำเภอสัตหีบ จังหวัดชลบุรี
การฝึก.
การฝึกสำคัญ อาทิ การฝึกความพร้อมรบร่วมกันทางทะเล (อักษรย่อ: CARAT) และการฝึกผสมต่อต้านทุ่นระเบิดภาคพื้นแปซิฟิกตะวันตก (อักษรย่อ: WP MCMEX) ที่กองเรือทุ่นระเบิดได้จัดหมู่เรือ เพื่อร่วมฝึก ณ ประเทศสิงคโปร์
ในปี พ.ศ. 2562 กองเรือทุ่นระเบิด กองเรือยุทธการ ได้ทำการฝึกวางทุ่นระเบิดทอดประจำที่ ปราบเรือดำน้ำแบบล่องหน เอ็มไอ 9 (Mi9) จำนวน 2 ลูก นับเป็นครั้งแรกของกองทัพเรือที่จุดระเบิดทุ่นระเบิดจริงในทะเลฝั่งอันดามัน โดยเป็นทุ่นระเบิดที่กองทัพเรือผลิตใช้เอง
กิจกรรมเพื่อสังคม.
เมื่อครั้งอุทกภัยในประเทศไทย พ.ศ. 2554 กองเรือทุ่นระเบิดได้ส่งกำลังเข้าช่วยเหลือผู้ประสบอุทกภัยที่จังหวัดพระนครศรีอยุธยา รวมถึงกรุงเทพมหานครและปริมณฑล นอกจากนี้ ในเดือนกรกฎาคม พ.ศ. 2560 กองเรือทุ่นระเบิด กองเรือยุทธการ และการประปานครหลวง ได้ร่วมทำกิจกรรมปลูกป่าชายเลนเฉลิมพระเกียรติฯ จำนวน 450 ต้น
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 1 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองนครนายก, อำเภอปากพลี, อำเภอบ้านนา และอำเภอองครักษ์
อาร์กอน (กลุ่มศิลปิน)

อาร์กอน  เป็นกลุ่มบอยแบนด์ชาวเกาหลีใต้ สังกัดค่ายเอ็มเอชเฮชเอนเตอร์เทนเมนต์ มีสมาชิก 6 คนจากเกาหลีใต้ กลุ่มเปิดตัวในวันที่ 11 มีนาคม ค.ศ. 2019 ด้วยการเปิดตัวอัลบั้มเดี่ยวชื่อ "Master Key" ชุดแรก และซิงเกิลนำในชื่อเดียวกัน
คาร์ล ดยุกแห่งเวือร์ทเทิมแบร์ค

คาร์ล ดยุกแห่งเวือร์ทเทิมแบร์ค  ประสูติเมื่อวันที่ 1 สิงหาคม ค.ศ. 1936 ณ ฟรีดริชฮาเฟิน เป็นพระโอรสใน ฟิลิปป์ อัลเบรชท์ ดยุกแห่งเวือร์ทเทิมแบร์ค กับ อาร์ชดัชเชสโรสแห่งออสเตรีย พระองค์ทรงกลายเป็นรัชทายาทในตำแหน่งดยุกเวือร์ทเทิมแบร์ค หลังจากที่ ดยุกลุดวิจ อัลเบรชท์ พระเชษฐาสละสิทธิ์
เสกสมรส.
พระองค์ทรงเสกสมรสกับ ไดแอนน์ ดัชเชสแห่งเวือร์ทเทิมแบร์ค เมื่อวันที่ 21 กรกฎาคม ค.ศ. 1958 พระชายารับพระราชทานพระอิสริยยศเป็น ไดแอนน์ ดัชเชสแห่งเวือร์ทเทิมแบร์ค พระชายา มีพระบุตรดังนี้
สมเด็จพระราชาธิบดีฆวน การ์โลสที่ 1 แห่งสเปน ทรงรับ ดัชเชสฟลอร์ พระธิดาพระองค์สุดท้องของพระองค์นั้น ทรงรับเป็นพระราชบิดาทูลหัว
คาร์ล ดยุกแห่งเวือร์ทเทิมแบร์ค สิ้นพระชนม์ลงเมื่อวันที่ 7 มิถุนายน 2565 สิริพระชันษาปีที่ 86 ทำให้ตำแหน่งของพระองค์ ตกไปเป็นของ วิลเฮ็ล์ม ดยุกแห่งเวือร์ทเทิมแบร์ค พระนัดดา
พรอดิวซ์เอ็กซ์ 101

พรอดิวซ์เอ็กซ์ 101  เป็นรายการเรียลลิตีโชว์ค้นหากลุ่มศิลปินชาย (บอยแบนด์) ของประเทศเกาหลีใต้ปี พ.ศ. 2562 ทางสถานีโทรทัศน์เอ็มเน็ต เป็นฤดูกาลที่ 4 ของรายการกลุ่ม พรอดิวซ์ 101 ในสาธารณะหมายถึง "ผู้ผลิตแห่งชาติ" หรือ "ผลิต" วงบอยแบนด์โดยเลือกสมาชิก 11 คนจากเด็กฝึกหัด 101 คนจากบริษัทบันเทิงต่าง ๆ 47 แห่งและเด็กฝึกหัดอิสระ ผ่านการโหวตออนไลน์และการโหวตสดพร้อมการคัดออกหลายรอบ ประชาชนจะได้เลือกแนวคิดของกลุ่ม, เพลงเดบิวต์ และชื่อกลุ่มด้วย รายการออกอากาศตั้งแต่วันที่ 3 พฤษภาคมถึง 19 กรกฎาคม พ.ศ. 2562 วงจากรายการนี้มีชื่อว่า เอ็กซ์วัน (X1) แต่หลังจากมีการพิสูจน์ว่ามีการโกงผลคะแนนอย่างกว้างขวาง กลุ่มนี้ก็ถูกยุบ
การประชาสัมพันธ์ก่อนการออกอากาศ.
ในวันที่ 14 ธันวาคม สถานีโทรทัศน์เอ็มเน็ตได้เปิดเผยตัวอย่างแรกของรายการในงานประกาศรางวัล เอ็มเน็ตเอเชียนมิวสิกอะวอดส์ ที่ฮ่องกง
วันที่ 28 กุมภาพันธ์ สถานีโทรทัศน์เอ็มเน็ต ได้ยืนยันข่าวเรื่องระยะสัญญาของของผู้ชนะรายการรวมทั้มหมดถึง 5 ปี 
วันที่ 4 มีนาคม รายการได้เปิดตัว อี ดง-อุก เป็นพิธีกรประจำฤดูกาลที่ 4 แทนที่พิธีกรฤดูกาลก่อนหน้า อี ซึง-กิ และได้ประกาศเริ่มการถ่ายทำฤดูกาลนี้ในวันนั้น พร้อมกับประกาศรายชื่อผู้ฝึกสอนของรายการ
ในวันที่ 21 มีนาคม รายการได้เปิดตัวการแสดงแรกของผู้เข้าแข่งขันทุกคนด้วยเพลง "X1-MA" (ผ่านรายการ เอ็มเคาท์ดาวน์ และได้ศิลปินฝึกหัด ซน ดง-พโย จากสังกัด ดีเอสพีมีเดีย เป็นเซนเตอร์ของเพลง รายการมีกำหนดการออกอากาศตอนแรกวันที่ 3 พฤษภาคม 2562
พิธีกร และผู้ฝึกสอนของรายการ.
ผู้ฝึกสอน.
ผู้ฝึกสอนด้านการร้อง
ผู้ฝึกสอนด้านการแร็ป
ผู้ฝึกสอนด้านการเต้น
ระบบข้อมูลอัคคีภัยขั้นสูง

ระบบข้อมูลอัคคีภัยขั้นสูง (อักษรย่อ: AFIS) ให้ข้อมูลเกี่ยวกับไฟไหม้ในปัจจุบันและในอดีตที่ตรวจพบโดยเซ็นเซอร์บนดาวเทียมสำรวจทรัพยากรโลก เช่น ระบบโมดิส, ยูเมตแซต เอ็มเอสจี, โกเอส, ซูโอมิ เอ็นพีพี ฯลฯ ซึ่งครอบคลุมหลายภูมิภาคทั่วโลก ระบบให้การตรวจสอบไฟที่กำลังลุกโชนอยู่บนแผนที่ในเว็บและส่งการแจ้งเตือนแบบเรียลไทม์แก่ผู้ใช้ที่ลงทะเบียนเมื่อตรวจพบไฟภายในพื้นที่ที่ต้องการผ่านอีเมล, เอสเอ็มเอส, เอกซ์เอ็มพีพี ฯลฯ
ระบบเริ่มต้นเป็นโครงการวิจัยที่สถาบันเมอรากาซีเอสไออาร์ โดยความร่วมมือกับเอสคอมในปี ค.ศ. 2007 ซึ่งได้รับการขยายออกไปเพื่อสนับสนุนสมาคมป้องกันอัคคีภัยจำนวนมากในประเทศแอฟริกาใต้
นิศานสาหิบ

นิศานสาหิบ (Nishan Sahib) หรือ ธงขาลสา (Khalsa Flag) เป็นชื่อเรียกของธงรูปสามเหลี่ยมที่แสดงถึงศาสนาซิกข์ คำว่า "นิศาน" (Nishan) นั้นมีความหมายว่า "สัญลักษณ์" ธงมีลักษณะพื้นสีเหลืองส้ม บนผืนธงปรากฏสัญลักษณ์ขันธา สัฐลักษณ์ประจำศาสนาซิกข์ ธงนิศานสาหิบในปัจจุบันพบตามคุรุทวาราต่าง ๆ เพื่อแสดงความเป็นสถานที่ของศาสนาซิกข์ โดยทั่วไปจะมีการนำผ้าสีเดียวกันกับพื้นธงมาพันรอบเสาธงจนถึงพื้น
ดั้งเดิมที ธงนี้ไว้แสดงถึงว่าชุมชนหรือคฤหัสถ์ที่มีธงนี้ปักอยู่เป็นขาลสา ได้เข้าพิธีปาหุลเป็นที่เรียบร้อยแล้ว ธงออกแบบมาเพ่อให้มองเห็นได้ชัดเจนจากระยะไกลด้วยสีสันที่โดดเด่น ทุก ๆ ปี ธงนี้จะถูกชักลงในช่วงเทศกาลวิสาขี (Vaisakhi) เพื่อนำมาซักทำความสะอาดและซ่อมแซมใหม่ รวมทั้งตัวเสาธงและผ้าที่พันตัวเสาเช่นกัน การทำความสะอาดนั้นจะใช้น้ำและนมผสมกัน และโดยดั้งเดิมจะมีการย้อมสีใหม่ด้วยหญ้าฝรั่นหรือขมิ้นหากสีจางลง
ศาสนิกชนจะให้ความเคารพต่อธงนี้มาก และถือว่าธงนี้ศักดิ์สิทธิ์ ในอดีตธงลักษณะคล้ายกันนี้ใช้เป็นสัญลักษณ์ของจักรวรรดิซิกข์และกองทัพซิกข์ขาลสา
ขัณฑา

ขันธา (Khanda) หรือที่นิยมทับศัพท์ว่า กันด้า คือสัญลักษณ์ของศาสนาซิกข์ ที่มีมาตั้งแต่ราวทศวรรศแรกของคริสต์ศตวรรศที่ 20 เป็นสัญลักษณ์ที่ปรากฏในธงนิศานสาหิบ ขันธานั้นประกอบมาจากสัญลักษณ์สามอย่าง ได้แก่
สัญลักษณ์ทั้งสาม คือดาบขันธา, ดาบสั้นกิรปาน และจักร ล้วนเป็นอาวุธอันเป็นสัญลักษณ์ของนักรบชาวซิกข์
ในราวปี 2012 สัญลักษณ์ขันธากลายมาเป็นเครื่องหมายของความสมัครสามนกลมเกลียวกันในสังคมซิกข์ หลังเหตุการณ์กราดยิงหลายครั้งในอเมริกา
ยูนิโคดของขันธา คือ U+262C (☬)
การแบ่งเขตเลือกตั้งแบบเอาเปรียบ

การแบ่งเขตเลือกตั้งแบบเอาเปรียบ หรือ เจอร์รีแมนเดอริง  เป็นการปฏิบัติซึ่งเจตนาก่อให้เกิดความได้เปรียบทางการเมืองต่อพรรคการเมืองพรรคใดพรรคหนึ่ง หรือกลุ่มใดกลุ่มหนึ่ง โดยการชักใยแนวแบ่งเขตเลือกตั้ง มียุทธวิธีหลักใช้ในการแบ่งเขตเลือกตั้งแบบเอาเปรียบสองยุทธวิธี ได้แก่ "การกะเทาะ" (cracking) หมายถึง การทำให้อำนาจออกเสียงลงคะแนนของผู้สนับสนุนพรรคการเมืองฝ่ายตรงข้ามลดลงในเขตเลือกตั้งหลายเขต และ "การบรรจุ" (packing) หมายถึง การกระจุกอำนาจออกเสียงลงคะแนนของพรรคการเมืองฝ่ายตรงข้ามในเขตเลือกตั้งหนึ่งเพื่อลดอำนาจออกเสียงลงคะแนนในเขตอื่น ยุทธวิธีที่สาม ซึ่งแสดงในแผนภาพซ้ายบนสุดของภาพทางขวามือ คือ การทำให้เขตเลือกตั้งทุกเขตเป็นแบบเดียวกัน (โดยสภาพคือการกะเทาะแบบหนึ่งซึ่งพรรคการเมืองฝ่ายข้างมากใช้จำนวนที่เหนือกว่าเพื่อประกันว่าพรรคการเมืองฝ่ายข้างน้อยจะไม่ได้ฝ่ายข้างมากในเขตเลือกตั้งแม้แต่เขตเดียว)
นอกเหนือไปจากการใช้เพื่อให้ได้ผลการเลือกตั้งตามต้องการสำหรับพรรคการเมืองพรรคใดพรรคหนึ่งแล้ว ยังใช้เพื่อช่วยเหลือหรือขัดขวางกลุ่มประชากรหนึ่ง เช่น กลุ่มการเมือง ชาติพันธุ์ เชื้อชาติ ภาษา ศาสนาหรือชนชั้น เช่น แนวพรมแดนเขตเลือกตั้งกลางของสหรัฐซึ่งก่อให้เกิดผู้มีสิทธิเลือกตั้งฝ่ายข้างมากเป็นผู้แทนของชาวแอฟริกันอเมริกันหรือเชื้อชาติกลุ่มน้อยอื่น ที่เรียก "เขตฝ่ายข้างมาก-ฝ่ายข้างน้อย" นอกจากนี้ ยังใช้เพื่อพิทักษ์ผู้ดำรงตำแหน่งคนปัจจุบันด้วย
ประเทศกานาในเครือจักรภพ

ราชอาณาจักรเครือจักรภพแห่งกานา  คืออดีตรัฐราชาธิปไตยภายใต้รัฐธรรมนูญ ที่ดำรงสถานะก่อนหน้า สาธารณรัฐกานา. ระหว่างวันที่ 6 มีนาคม ค.ศ. 1957 ถึงวันที่ 1 กรกฎาคม ค.ศ. 1960 เป็นประเทศแรกในภูมิภาคแอฟริกาตะวันตกที่ได้รับเอกราชอย่างสมบูรณ์.
พระราชบัญญัติว่าด้วยการประกาศอิสรภาพกานา ค.ศ. 1957ก็มีผลบังคับใช้ ทำให้ดินแดนอาณานิคมบริติชโกลด์โคสต์ มีสถานะเป็น"อาณาจักรในเครือจักรภพ" ภายหลังจากที่สิ้นสุดการปกครองของสหราชอาณาจักร. ซึ่งเป็นรัฐเอกราชที่มีสมเด็จพระราชินีนาถอลิซาเบธที่ 2 ทรงเป็นประมุขแห่งรัฐ เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701 โดยข้าหลวงต่างพระองค์เป็นผู้สำเร็จราชการแทน:
การลงประชามติ จัดขึ้นเมื่อวันที่ 27 เมษายน ค.ศ. 1960 มีผู้เห็นชอบ 88.47% ให้เปลี่ยนระบอบการปกครองเป็นสาธารณรัฐ, และ ไม่เห็นชอบ 11.53%. ส่งผลให้กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐเมื่อวันที่ 1 กรกฎาคม ในปีเดียวกัน.
สมเด็จพระราชินีนาถอลิซาเบธที่ 2 โดยเสด็จเยือนในฐานะ ประมุขแห่งเครือจักรภพ ในวาระสำคัญดังนี้:
กวาเม อึนกรูมา ดำรงตำแหน่งนายกรัฐมนตรี (และ หัวหน้ารัฐบาล). กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีกานาคนแรก กวาเม อึนกรูมา ขึ้นดำรงตำแหน่งเป็นประธานาธิบดีคนแรกของสาธารณรัฐ.
กัสตอน เปเรย์โร

กัสตอน โรดริโก เปเรย์โร โลเปซ (เกิด 11 มิถุนายน ค.ศ. 1995) เป็นนักฟุตบอลชาวอุรุกวัย ปัจจุบันลงเล่นในตำแหน่งกองกลางตัวรุกให้กับคัลยารี สโมสรในเซเรียอา และทีมชาติอุรุกวัย
สโมสรอาชีพ.
เปเรย์โร เติบโตจากระบบเยาวชนของ นาซิโอนัล ในเดือนเมษายน 2012 เขาพร้อมด้วย ดิเอโก บัลดิ เลอันโดร โอตอร์มิน และโรดริโก อามารัล ได้เดินทางไปอังกฤษ เพื่อฝึกซ้อมเป็นเวลาสิบวันกับสโมสรลิเวอร์พูล
ในวันที่ 28 มกราคม 2014 เขาได้ลงเล่นในนัดอย่างเป็นทางการกับ นาซิโอนัล ในโกปาลิเบร์ตาโดเรส 2014 นัดที่แพ้ให้กับโอริเอนเตเปโตรเลโร 1–0 ที่ซานตากรุซเดลาซิเอร์รา โดยเกราร์โด เปลุสโซ เลือกที่จะส่งตัวเขาลงมาเล่นแทนที่ของการ์โลส เด เปนา ในนาทีที่ 63 ในอีกสี่วันถัดมา เขาทำประตูแรกของเขากับทีม ช่วยให้เอาชนะราซิน 2–0 ที่เอสตาดิโอเซนเตนาริโอ ในฤดูกาลถัดมา เขาช่วยให้ทีมชนะเลิศปริเมราดิบิซิออนเดอูรูกวย ลีกสูงสุดของประเทศเป็นสมัยที่ 45
ในวันที่ 15 กรกฎาคม 2015 เปเอสเฟ ไอนด์โฮเฟิน ได้ประกาศยืนยันการซื้อตัว เปเรย์โร ด้วยสัญญา 5 ปี โดยเขาได้สวมเสื้อหมายเลข 7 แทนที่ของแม็มฟิส เดอไป เขาได้ลงเล่นนัดแรกในโยฮัน ไกรฟฟ์ชิลด์ 2015 จากการเปลี่ยนตัวลงมาแทนอดัม มายร์ ในนาทีที่ 85 ซึ่งทีมของเขาเอาชนะโกรนิงเงิน 3–0 ในวันที่ 4 ตุลาคม 2015 เขาได้ลงเล่นเป็นตัวจริงนัดแรก และยังทำประตูช่วยให้เอาชนะอายักซ์ในลีก 2–1 จากนั้น เปเรย์โร ทำแฮต-ทริกแรกให้กับสโมสรได้ในวันที่ 27 ตุลาคม ค.ศ. 2015 ในเคเอ็นวีบี คัป กับเกเนมุยเด็น ซึ่งช่วยให้ทีมชนะ 6–0 เขาได้ลงเล่น 29 นัด พร้อมกับทำ 11 ประตูในฤดูกาลแรกของเขาช่วยให้ทีมชนะเลิศเอเรอดีวีซี สมัยที่ 23 ในวันที่ 31 กรกฎาคม ค.ศ. 2016 เปเรย์โร ได้ลงเล่น 60 นาทีในโยฮัน ไกรฟฟ์ชิลด์ 2016 กับไฟเยอโนร์ด ช่วยให้ทีมเอาชนะ 0–1 ที่อัมสเตอร์ดัมอาเรนา ในวันที่ 15 เมษายน ค.ศ. 2018 เขาทำประตูแรกของนัดซึ่งช่วยให้เปเอสเฟ ไอนด์โฮเฟิน เอาชนะอายักซ์ 3–0 ทำให้ทีมชนะเลิศเอเรอดีวีซี สมัยที่ 24 ทันทีหลังจบการแข่งขันที่ฟีลิปส์สตาดีโยน
ในวันที่ 31 มกราคม ค.ศ. 2020 เขาได้เซ็นสัญญาร่วมทีมคัลยารี สโมสรในเซเรียอา เป็นระยะเวลาสี่ปีครึ่ง เขาได้ลงเล่นนัดแรกในอีก 9 วันถัดมาในนัดที่ออกไปเยือนเจนัว จากการเปลี่ยนตัวลงมาแทนรักนาร์ กลาวัน ในนาทีที่ 77 ซึ่งทีมของเขาแพ้ไป 1–0
 "ณ วันที่ 9 มิถุนายน ค.ศ. 2022"
สโมสรอาชีพ.
สโมสร.
<templatestyles src="Reflist/styles.css" />
 "ณ วันที่ 9 มิถุนายน ค.ศ. 2022"
"อ้างอิง"
จีมิน

พัก จี-มิน (เกาหลี: ; เกิด 13 ตุลาคม ค.ศ. 1995) เป็นที่รู้จักในชื่อ จีมิน เป็นนักร้อง นักแต่งเพลง และนักเต้นชาวเกาหลีใต้ เขาเดบิวต์ในฐานะสมาชิกบอยแบนด์เกาหลีใต้ บีทีเอส ในปี 2013 ภายใต้สังกัดบิกฮิตเอนเตอร์เทนเมนต์
จีมินได้ปล่อยผลงานเพลงเดี่ยว 3 เพลงภายใต้ชื่อบีทีเอส ได้แก่ "Lie" ในปี 2016 "Serendipity" ในปี 2017 และ "Filter" ในปี 2020 ทั้งหมดนี้ได้ติดชาร์ตในเซอร์เคิลดิจิทัลชาร์ตของเกาหลีใต้ เขาปล่อยเพลงเดี่ยวพร้อมกับเครดิตครั้งแรกของเขาเพลงดิจิทัลในชื่อ "Promise" ซึ่งเขาได้ร่วมเขียนในปี 2018 และเพลง "With You" ที่เขาได้ร่วมร้องกับฮา ซ็อง-อุน สำหรับเพลงประกอบละครเรื่อง "เวลาสีฟ้าหม่น" ทางช่องทีวีเอ็น ในปี 2022 และอัลบั้มเดี่ยวที่เปิดตัวของเขา "Face" ในปี 2023 อัลบั้มเปิดตัวที่อันดับหนึ่งในเกาหลีใต้ ญี่ปุ่น และอันดับสองในสหรัฐอเมริกา ในขณะที่ซิงเกิลที่สอง "Like Crazy" เปิดตัวบนชาร์ต"บิลบอร์ด"ฮอต 100 เขาเป็นศิลปินเดี่ยวของเกาหลีที่ติดชาร์ตสูงสุดตลอดกาลใน "บิลบอร์ด" 200 และเป็นคนแรกที่ติดท็อปฮอต 100
ประวัติ.
พัคจีมิน (เกาหลี :  박 지 민) เกิดเมื่อวันที่ 13 ตุลาคม 1995 ใน Geumjeong เขตปูซาน ประเทศเกาหลีใต้ ครอบครัวของเขาประกอบด้วย พ่อแม่และน้องชาย สมัยมัธยมต้นเขาเคยเรียนเต้น และเรียนรู้ทักษะการเต้นประเภทป๊อปปิ้ง(popping) และล็อกแดนซ์(Locking dance)
ในช่วงก่อนที่จะมาเป็นเด็กฝึกจีมินได้เรียนศิลปะร่วมสมัยที่ Busan High School of Arts และเป็นนักเรียนอันดับต้นๆในด้านการเต้นสมัยใหม่ (modern dance) หลังนั้นคุณครูของเขาจึงแนะนำให้เขาออดิชั่นกับ Big Hit Entertainment เมื่อผ่านการออดิชั่นในปี 2012 เขาจึงย้ายไปเรียนที่ Korean Arts High School และจบการศึกษาในปี 2014 
จีมินเข้าร่วมเป็นสมาชิกในวง บีทีเอส ในมิถุนายน 2013 ในตำแหน่ง Vocal
การศึกษา.
ระดับประถม Hoedong Elementary School
ระดับมัธยมต้น Yunsan Middle School 
ระดับมัธยมปลาย Korea Art School
ระดับปริญญาตรี Global Cyber University สาขา Broadcasting & Entertainment 
กำลังศึกษาระดับปริญญาโทที่ Hanyang Cyber University สาขา Advertising Media
ผลงานเพลง.
เครดิตการผลิต.
เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
Filmography.
เพิ่มเติม: ผลงานวิดีโอของบีทีเอส
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดอ่างทอง กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง ลดลงจากเดิม 2 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
แบ่งตามพรรค.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ภูมิใจไทย</td>
<td style="width:100px;border-left:solid 1px silver;border-right:solid 1px silver;">#312682; width:39.10%; overflow:hidden">  </td>
<td colspan="2" style="padding-left:0.4em;padding-right:0.4em" align="right">39.10%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เพื่อไทย</td>
<td style="width:100px;border-left:solid 1px silver;border-right:solid 1px silver;">#E30613; width:29.53%; overflow:hidden">  </td>
<td colspan="2" style="padding-left:0.4em;padding-right:0.4em" align="right">29.53%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อนาคตใหม่</td>
<td style="width:100px;border-left:solid 1px silver;border-right:solid 1px silver;">#F57A36; width:13.29%; overflow:hidden">  </td>
<td colspan="2" style="padding-left:0.4em;padding-right:0.4em" align="right">13.29%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">18.08%</td>
</tr>
</table>
</td></tr></table>
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">ที่นั่ง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ภูมิใจไทย</td>
<td style="width:100px;border-left:solid 1px silver;border-right:solid 1px silver;">#312682; width:100.00%; overflow:hidden">  </td>
<td colspan="2" style="padding-left:0.4em;padding-right:0.4em" align="right">100.00%</td>
</tr>
</table>
</td></tr></table>
เทียบคะแนนกับการเลือกตั้งครั้งก่อนหน้า.
เปรียบเทียบคะแนนกับผลการเลือกตั้งเมื่อ พ.ศ. 2554
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยจังหวัดอ่างทองทั้งจังหวัด
มายเนม

มายเนม (มักเขียนเป็น MYNAME) เป็นกลุ่มบอยแบนด์ชาวเกาหลีใต้ ก่อตั้งโดยฮวานฮีของฟลายทูเดอะสกายภายใต้เอชทูมีเดีย วงประกอบด้วยสมาชิกห้าคน: กอนอู, อินซู, เซยง, จุน.คิว และแชจิน วงเปิดตัวเมื่อวันที่ 27 ตุลาคม 2011 ด้วยดิจิทัลซิงเกิล "เมซซิจ" (Message)
ชูกา (แร็ปเปอร์)

มิน ยุน-กี (เกาหลี: ; เกิด 9 มีนาคม ค.ศ. 1993) เป็นที่รู้จักในชื่อ ชูกา (หรือตัวพิมพ์ใหญ่ทั้งหมด) และ เอกัสดี เป็นแร็ปเปอร์ นักแต่งเพลง และโปรดิวเซอร์เพลงชาวเกาหลีใต้ ชูกาเปิดตัวในฐานะสมาชิกบอยแบนด์เกาหลีใต้ บีทีเอส ในปี 2013 ภายใต้สังกัดบิกฮิตเอนเตอร์เทนเมนต์ เขาได้ปล่อยมิกซ์เทปเดี่ยวชุดแรกในชื่อ "Agust D" วางจำหน่ายในปี 2016 และได้เผยแพร่อีกครั้งในปี 2018 บนแพลตฟอร์มดาวน์โหลดและสตรีมมิงแบบดิจิทัล ขึ้นถึงอันดับที่สามบนชาร์ต"บิลบอร์ด"เวิลด์อัลบั้มชาร์ต ในปี 2020 และได้ปล่อยมิกซ์เทปเดี่ยวชุดที่สองในชื่อ "D-2" สามารถขึ้นถึงอันดับที่ 11 บน"บิลบอร์ด" 200 อันดับที่เจ็ดบน ชาร์ตอัลบั้มแห่งสหราชอาณาจักร และอันดับที่สองบน เออาร์ไอเออัลบั้มชาร์ต ของออสเตรเลีย จากข้อมูลของสมาคมลิขสิทธิ์เพลงเกาหลี ชูกามีผลงานในการแต่งเพลงและโปรดิวเซอร์เพลงมากกว่า 100 เพลงรวมถึงเพลง "Wine" ของซูรัน สามารถครองอันดับสองใน แกออนมิวสิกชาร์ต และยังได้รับรางวัล Best R&B จากงาน เมลอนมิวสิกอะวอดส์ ในปี 2017
ประวัติ.
มินยุนกิ เกิดเมื่อวันที่ 9 มีนาคม 1993 ที่เมืองแทกู ประเทศเกาหลีใต้ เขาเป็นลูกชายคนเล็กในจำนวนพี่น้องสองคน เขามีพี่ชายหนึ่งคน 
เขามีความสนใจการแร็พและการแต่งเพลงตั้งแต่สมัยมัธยม ตอนที่เขาอายุ 13 ปีก็ได้เริ่มเขียนเนื้อเพลงและเรียนรู้เกี่ยวกับการทำเพลง เขาเริ่มต้นแต่งเพลงแร็ปไปพร้อมกับการทำงานพาร์ทไทม์ เขาเคยเป็นแร็ปเปอร์ใต้ดินในชื่อ Gross และเป็นส่วนหนึ่งของทีมฮิปฮอป D-Town ในช่วงปี 2010 
เขาเคยแต่งเพลง "518-062" ซึ่งเป็นเพลงระลึกถึงเหตุการณ์ที่กวางจู 
ชูกาเข้าร่วมในวง บีทีเอส ผ่านการออดิชั่นของทางค่าย โดยเดิมทีเขามีความฝันที่จะเป็นโปรดิวเซอร์ก่อนจะเดบิ้วทในฐานะแร็ปเปอร์ของบีทีเอส ในปี 2013
ที่มาของชื่อที่ใช้ในวงการ ชูกา (SUGA ;) มาจากพยางค์แรกของคำว่าชูตติงการ์ด  ซึ่งเป็นตำแหน่งในทีมบาสเกตบอลที่เขาเคยเล่นสมัยเป็นนักเรียน ต่อมาในปี ค.ศ. 2016 เขาได้ใช้นามแฝง เอกัสดี  ในมิกซ์เทปของเขา โดยมาจาก การสลับตัวอักษรคำว่า SUGA DT ซึ่งคำว่า DT ย่อมาจากสถานที่เกิดของเขา คือ แดกู ทาวน์ (Daegu Town) หรือเมืองแดกู นั่นเอง
การศึกษา.
- ระดับประถม Daegu Taejeon Elementary School 
- ระดับมัธยมต้น Gwaneum Middle School 
- ระดับมัธยมปลาย Apgujeong High School 
- ระดับปริญญาตรี Global Cyber University สาขา Broadcasting and Entertainment 
- กำลังศึกษาระดับปริญญาโท Hanyang Cyber University สาขาสื่อโฆษณา (Advertising Media)
ชีวิตส่วนตัว.
ปัจจุบันเขาพำนักอยู่ในเขตฮันนัม โซล ประเทศเกาหลีใต้ ในปี ค.ศ. 2018 เขาซื้อห้องชุดหรู มูลค่า 3 ล้านดอลลาร์สหรัฐ ซึ่งตั้งอยู่ในเกาหลีใต้ แต่เขายังคงพำนักอยู่ที่เขตฮันนัม
สุขภาพ.
ในเดือนธันวาคม 2013 ชูกาได้รับการวินิจฉัยว่าเป็นไส้ติ่งอักเสบ และต้องได้รับการผ่าตัดที่โรงพยาบาลอย่างเร่งด่วน เขาทำการผ่าตัดในวันที่ 9 ธันวาคม ที่โรงพยาบาล Severance ในเขตชินชน และออกจากโรงพยาบาลในวันที่ 17 ธันวาคม แต่ก็ต้องกลับไปที่โรงพยาบาลอีกครั้งในวันที่ 26 เนื่องจากการอักเสบในบริเวณที่ผ่าตัด ด้วยเหตุนี้ทำให้เขาไม่สามารถเข้าร่วมงานประกาศรางวัลปลายปีในปีแรกของการเดบิวต์
ในเดือนธันวาคมปี 2016 ชูกาได้รับบาดเจ็บที่หูเมื่อเขาสะดุดล้มที่ประตู แพทย์แนะนำให้เขาหลีกเลี่ยงการแสดงหรือมีส่วนร่วมในการเต้นเป็นเวลาประมาณหนึ่งสัปดาห์เพื่อให้แน่ใจว่าแผลจะหายดี 
ในเดือนพฤศจิกายนปี 2020 ชูกาได้เข้ารับการผ่าตัดหัวไหล่ซ้าย ซึ่งเป็นผลสืบเนื่องมาจากในสมัยที่ทำงานพิเศษชูกาเคยประสบอุบัติเหตุ ทำให้หัวไหล่ซ้ายของเขาบาดเจ็บเรื้อรัง และแพทย์แนะนำให้เขาทำการผ่าตัด ชูกาจึงประกาศหยุดพักทำการแสดงชั่วคราวเพื่อพักฟื้น 
ผลงานเพลง.
สตูดิโออัลบั้ม
มิกซ์เทป
อภัยโทษ

อภัยโทษ  เป็นคำวินิจฉัยของรัฐบาลให้บุคคลพ้นจากความรับผิดสำหรับอาชญากรรมหรือความผิดตามกฎหมายอื่นตามกล่าวหา เสมือนว่าการกระทำนั้นไม่เคยเกิดขึ้น อภัยโทษสามารถให้ได้ไม่ว่าก่อนหรือหลังการพิพากษาลงโทษสำหรับอาชญากรรมนั้น ขึ้นอยู่กับกฎหมายของเขตอำนาจศาลนั้น ๆ
ในหลายประเทศ มีการให้อภัยโทษเมื่อปัจเจกบุคคลถือว่าได้แสดงตนแล้วว่าได้ "จ่ายหนี้คืนแก่สังคมแล้ว" หรือพิจารณาแล้วว่าสมควรได้รับในทางอื่น บางทีมีการเสนออภัยโทษแก่บุคคลซึ่งถูกพิพากษาลงโทษอย่างไม่ถูกต้องหรือแก่ผู้อ้างว่าตนถูกพิพากษาลงโทษอย่างไม่ถูกต้อง ในบางเขตอำนาจศาล การยอมรับอภัยโทษอาจส่อความว่าเป็นการยอมรับความผิด จึงมีการปฏิเสธข้อเสนอดังกล่าวในบางกรณี ปัจจุบันผู้ถูกพิพากษาลงโทษมักจัดการด้วยการอุทธรณ์มากกว่าอภัยโทษ
ทัศวันธ์

ทัศวันธ์ หรือ ดัสวันธ (Dasvandh) แปลตรงตัวว่า "เศษหนึ่งในสิบ" หมายถึงการบริจาคแก่ส่วรวม "ร้อยละสิบ" การบริจาคนี้หมายถึงทั้งการบริจาคเงินและการสละเวลามาช่วยทำเสวาให้กับคุรุทวาราหรือองค์กรอื่น ๆ ทัศวันธ์นั้นตรงตามหลักการของ Vand Chhako ซึ่งเป็นหนึ่งในสามเสาหลักของศาสนาซิกข์ของคุรุนานักเทพจิ ทัศวันธ์นั้นริเริ่มโดยคุรุอรชุน และยังคงเป็นการปฏิบัติที่ยังสืบเนื่องมาจนถึงปัจจุบัน ส่วนที่ได้รับบริจาคจากทัศวันธ์จะถูกนำเข้าไปช่วยเหลือกิจการของคุรุทวารา โดยเฉพาะ Sangat (การพบปะกันภายใต้คุรุกรันตสาหิบ) และ โรงครัวพระศาสดา (Langar)
เทตมอเดิร์น

เทตมอเดิร์น  เป็นหอศิลป์ในลอนดอน และเป็นที่เก็บรักษาของสะสมศิลปะสมัยใหม่และศิลปะร่วมสมัยแห่งชาติของสหราชอาณาจักร โดยรวบรวมมาจากนานาชาติ เทตมอเดอร์นเป็นหนึ่งในสมาชิกของเครือเทต ที่ซึ่งประกอบด้วย เทตบริเตน, เทตลิเวอร์พูล และ เทตเซนไทฟส์ เทตมอเดิร์นตั้งอยู่บนอดีตโรงไฟฟ้าแบงค์ไซด์ในย่านแบงค์ไซด์ของซัทเทิร์ค
เทตมอเดิร์นเป็นหนึ่งในพิพิธภัณฑ์ศิลปะสมัยใหม่และร่วมสมัยที่ใหญ่ที่สุดในโลก งานจัดแสดงถาวรของเทตมอเดิร์นไม่เก็บค่าเข้าชม แต่จะมีในนิทรรศการชั่วคราวบางส่วนที่เก็บค่าเข้าชมแยก ถึงแม้จะเกิดภาวะการระบาดของโควิด-19 ทำให้พิพิธภัณฑ์ปิดเป็นเวลานานและมีผู้เข้าชมลดลงถึง 77 เปอร์เซ็นต์ เหลือเพียง 1,432,991 คนในปี 2020 เทตยังคงได้ตำแหน่งอันดับสามของพิพิธภัณฑ์ศิลปะที่มีผู้เข้าขมมากที่สุดในปี 2020 and the most visited in Britain. สถานีรถไฟใต้ดินลอนดอนที่ใก้ลที่สุดคือแบล็กฟราส์ ราว 500 เมตรจากหอศิลป์
การรับใช้ (ศาสนาซิกข์)

ในศาสนาซิกข์ การบริการเพื่อผู้อื่น  หรือ เซว่า  มีระบุไว้ในคัมภีร์ของศาสนา คุรุกรันตสาหิบไว้อย่างชัดเจนว่า เป็นการกระทำเพื่อช่วยเหลือผู้อื่นทั้งบุคคลและสังคม โดยไม่คาดหวังสิ่งใด ๆ ตอบแทน คำว่า "เซ-วา" เป็นคำสันสกฤตโบราณแปลว่า การกระทำเพื่อรับใช้ผู้สูงกว่าโดยผู้ด้อยกว่า หรือถ้าแปลในมุมมองปัจจุบันคือ การมุ่งมั่นเพื่อผู้อื่น แนวคิดการบริการเพื่อผู้อื่นนี้ในเชิงศาสนาเชื่อว่าเป็นการแสดงความรักและความเคารพต่อพระเป็นเจ้าโดยทางอ้อม